**NGC 3603** é un cúmulo estelar aberto e tamén unha rexión HII situado no brazo espiral de Carina-Saxitario, na Vía Láctea, a uns 20.000 anos-luz de distancia do Sistema Solar. NGC 3603 estivo suxeito a un intenso estudo durante máis dun século debido a ser unha rexión activa na formación de novas estrelas e sobre todo pola súa proximidade, brillo e definición visual.

Foi observado por John Herschel o 14 de marzo de 1834 durante a súa viaxe a Suráfrica, quen remarcou que "é un obxecto notable ... posiblemente un cúmulo globular". Herschel catalogouno coma a nebulosa 3334 no seu libro *Results of Astronomical Observations made at the Cape of Good Hope*, publicado no ano 1847. No ano 1864 a Royal Society publicou o seu *General Catalogue of Nebulae and Clusters*, no que foi catalogado co número 2354. Posteriormente foi incorporado ó *New General Catalogue* por J. L. E. Dreyer coma NGC 3603.

Características
---------------

Está rodeado da nube visible de gas incandescente e plasma máis masiva da Vía Láctea, o cúmulo tamén é recoñecido por ser unha rexión H II. HD 97950 é a estrela central deste cúmulo estelar, que é a concentración máis densa de estrelas masivas que se coñece dentro da nosa galaxia. A forte radiación ultravioleta e os ventos estelares varreron o gas e o po circundante, outorgándonos unha visión moi nítida e clara do cúmulo.

Dentro do cúmulo foron detectadas tres prominentes estrelas Wolf-Rayet. Estas tres estrelas masivas foron observadas e a súa masa solar medida, grazas ó uso do Very Large Telescope. A máis grande das tres, NGC 3603-A1 é unha estrela dobre azul que orbita en torno a si mesma unha vez cada 3,77 días. A suma das dúas estrelas dá unha masa solar que é 200 veces máis grande cá masa solar do noso Sol: (A1-a) é a estrela máis masiva coñecida da nosa galaxia, cunha masa estimada de 116 masas solares, mentres que o seu compañeiro (A1-b ) ten unha masa de 89 masas solares.

NGC 3603 é visible a través dun telescopio coma unha pequena nebulosidade bastante insignificante cun ton amarelado, debido ós efectos de absorción interestelar. A mediados da década de 1960 estudos ópticos, que coincidiron no tempo, feitos en base a observacións radioastronómicas, amosaron que o cúmulo era unha fonte moi forte de radiación térmica. Observacións posteriores noutras galaxias introduciron o concepto de zonas 'nacemento de estrelas', nalgúns casos, galaxias enteiras, zonas de formación de estrelas cunha velocidade de formación moi alta, e NGC 3603 é agora considerado coma unha destas rexións. NGC 3603 foi considerado un caso 'xemelgo' por algúns autores do gran cúmulo 30 Doradus, na Gran Nube de Magallanes, pero sen o halo enorme que circunda a esta última.

En 1987, unha supernova (coñecida coma SN 1987A) tivo lugar na Gran Nube de Magallanes. Esta foi a primeira supernova que ocorreu o suficiente preto para a observación detallada dende telescopios instalados en satélites. Un dos resultado foi o descubrimento de que, antes da explosión principal, a supernova que tiña expulsado cara a fóra unha cantidade relativamente pequena de material cun patrón moi definido, un pouco coma unha especie dun patrón en forma de reloxo de area (perpendicular ó plano da estrela) que derivaba nun distante e illado anel de brillante. Nunha estrela de NGC 3603 (Sher 25, o número vén de observacións ópticas feitas na década de 1960) tamén se atopou que expulsará cara a fóra materia cun patrón semellante ó que se atopou na supernova 1987A. Esta coincidencia ten espertado grande interese.

Descubrimentos recentes
-----------------------

Foron observados nove obxectos nas bandas J e H que exhiben propiedades semellantes ás ananas marróns pero que son demasiado luminosos para a distancia a que está o cúmulo. Os obxectos foron propostos coma ananas marróns (ou obxecto semellantes, en fronte o cúmulo) ou coma estrelas que recentemente enguliron un planeta.

Galería
-------

* O núcleo de cúmulo estelar NGC 3603 visto a gran detalle nesta imaxe tomada co Telescopio Hubble.O núcleo de cúmulo estelar NGC 3603 visto a gran detalle nesta imaxe tomada co Telescopio Hubble.
* Imaxe da rexión de NGC 3603 obtida a partir de 3 bandas filtradas do infravermello próximo (Js, H e Ks), usando o Very Large Telescope.Imaxe da rexión de NGC 3603 obtida a partir de 3 bandas filtradas do infravermello próximo (Js, H e Ks), usando o Very Large Telescope.
* Imaxe obtida co Very Large Telescope, esta imaxe e unha combinación das exposicións filtradas de 3 cores en bandas do espectro visible e do infravermello próximo (V, R, I).Imaxe obtida co Very Large Telescope, esta imaxe e unha combinación das exposicións filtradas de 3 cores en bandas do espectro visible e do infravermello próximo (V, R, I).

Notas
-----

1. 1 2 3 4  "SIMBAD Astronomical Database". *Results for NGC 3603*. Consultado o 28-11-2006.
2. 1 2  "Star Cluster Bursts into Life in New Hubble Image - Fast Facts". Arquivado dende o orixinal o 19-09-2015. Consultado o 07-10-2007.
3. ↑  The Massive Star Content of NGC 3603, Melena et al. (2008)
4. ↑  Harayama,Yohei: *The IMF of the massive star-forming region NGC 3603 from NIR adaptive optics observations*, Ludwig Maximilian University of Munich, Xaneiro do 2007, p.11-12 Arquivado 05 de xaneiro de 2011 en Wayback Machine.
5. ↑  Sher, D. (1965). "The Curious History of NGC 3603". *Journal of the Royal Astronomical Society of Canada* **59**: 67–70. Bibcode:1965JRASC..59...67S.
6. ↑  Brandl, B.; Brandner, W; Grebel, E. K. & Zinnecker, H. (decembro de 1999). "VLT/ISAAC and HST/WFPC2 observations of NGC 3603.". *The Messenger* (European Organisation for Astronomical Research in the Southern Hemisphere, Garching, Germany) **98**: 46–49.
7. ↑  KH Hofmann, G Weigelt, W Seggewise: *"Resolution and evolution of the core of the giant HII region NGC 3603"*(Symposium-International Astronomical Union, 1995) Arquivado 25 de maio de 2011 en Wayback Machine.
8. ↑  Drissen, L. Moffat, A.F.J. Walborn, N.R. and Shara, M.M. *The dense galactic starburst NGC 3603. I. HST/FOS spectroscopy of individual stars in the core* (Astronomical Journal v.110, p.2235)
9. ↑  "Copia arquivada". Arquivado dende o orixinal o 29 de outubro de 2015. Consultado o 06 de outubro de 2013.
10. ↑  C. G. De Pree, Melissa C. Nysewander, & W. M. Goss: *NGC 3576 and NGC 3603: Two Luminous Southern H Ii Regions Observed At High Resolution With The Australia Telescope Compact Array*, Astronomical Journal, University of Chicago Press, June 1999, Vol. 117, p.2916
11. ↑  Bates, Claire: *Pictured: The cosmic factory that created the largest known star in our galaxy*, Daily Mail, Londres, 4 de febreiro do 2010
12. ↑  Bibcode: 1989A&A...213...89M
13. ↑  Detection of brown dwarf-like objects in the core of NGC3603, Loredana Spezzi, et.al

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***NGC 3603*** |

* Hubble Space Telescope: Star Cluster Bursts into Life in New Hubble Image Arquivado 16 de marzo de 2011 en Wayback Machine.
* European Southern Observatory: The Stars behind the Curtain

|  |  |
| --- | --- |
| Control de autoridades | 
* Wd: Q78299399
* NGC: 3603
* SIMBAD: NGC 3603

 |